་རྡོ་རྗེ་དྲིལ་བུ་མཚན་ཉིད་དང་
ལྡན་པ་ལྷའི་དེ་ཁོ་ན་ཉིད་དྲན་པའི་སྒོ་ནས་འཁྲོལ་ཞིང་མི་འབྲལ་བར་འཆང་བའོ། །ཟབ་མོའི་ཆོས་
ནི་ཀློག་པ་དང་ཞེས་པ་ནི་སྤྱིར་ཀྱེ་རྡོ་རྗེའི་རྒྱུད་དང་འབྲེལ་བའི་ཆོས། བྱེ་བྲག་རྩ་བའི་རྐང་པ་བརྒྱད་
ལ་སོགས་པའི་སྔགས་བརྗོད་པའོ། །བཙུན་མོ་ཁུ་བ་མཉམ་ཟས་ཅན་ནི་དངོས་གཞིའི་སྐབས་སུ་
རྡོ་རྗེ་སེམས་དཔའི་རྣལ་འབྱོར། ཚོགས་ཀྱི་འཁོར་ལོའི་སྐབས་སུ་ཀུན་ཏུ་རྒྱུའི་རྣལ་འབྱོར་ལ་སྤྱོད་
246

ན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
པའོ། །སྐྱེ་ཞིང་མན་གོང་དང་འདྲའོ༎དེའི་རྗེས་སུ་སམྦུ་ཊ་ལས། སེམས་ཅན་ཐམས་ཅད་བདེ་གྱུར་
ཅིག།ཅེས་སོགས་ཤློོ་ཀ་གཅིག་གསུངས་པའི་དོན་ནི། སེམས་ཅན་ཐམས་ཅད༌གནས༌སྐབས་དང་
མཐར་ཐུག་གི་བདེ་བ་ལ་འགོད་པར་སྨོན་པའོ༎
བཞི་པ་བཟོད་པར་གསོལ་བ་ནི། ཡི་གེ་བརྒྱ་པ་ལན་གསུམ་བརྗོད་པའི་རྗེས་སུ། མ་འབྱོར་
པ་དང་ཉམས་པ་དང༌༎སོགས་ཀྱིས་ལྷག་ཆད༌ཁ༌བསྐང༌ཞིང༌ནོངས༌པ༌བཟོད༌པར་གསོལ།
སུ་གསོལ་བ་ནི། རྡོ་རྗེ་གུར་ལས། ཕྱི་ནང་མཆོད་པ་ཕུལ་ནས་ནི།
གཤེགས་
སྔགས་འདི་ཡིས་ནི་གཤེགས་
སུ་གསོལ། །ཞེས་གསུངས་པའི་དོན་དཀྱུས་བཞིན་ལས་གཏོར་མགྲོན་གྱི་ཡེ་ཤེས་པ་གཤེགས། དམ་
ཚིག་པ་རང་ལ་བསྡུ། མིག་ཏུ་གཏི་མུག་རྡོ་རྗེ་མ་ལ་སོགས་ཕྱིའི་གོ་ཆ་བགོ་ཞིང་ང་རྒྱལ་བཟུང་བའོ།།
གསུམ་པ་ཕན་ཡོན་དང་དགོས་པ་བཤད་པ་ནི། རྩ་རྒྱུད་ལས། འདིའི་གཏོར་མ་འབྱུང་པོ་
རྣམས་མཆོད་པར་བྱེད་ན་རྣལ་འབྱོར་པ་ལེགས་པར་འགྱུར་རོ། །ཞེས་པ་ནས། ཞི་བ་དང་རྒྱས་
པར་འགྱུར་རོ། །ཞེས་པའི་བར་གྱིས༌བསྟན། གནས་སྐབས༌སུ༌ནད༌ཞི་བ་དང༌། གདོན་བགེགས་
ཀྱི་བར་ཆད་ལས་གྲོལ་ཞིང༌། ཚེ་དང༌། བསོད་ནམས་དང༌། ཡེ་ཤེས་ལ་སོགས་པ་གོང་འཕེལ་
དུ་འགྱུར་བ་དང༌། མཐར་ཐུག་རྡོ་རྗེ་འཛིན་པའི་གོ་འཕང་ཐོབ་པའི་གྲོགས་སུ་འགྱུར་བའོ། །དེ་
ལྟར་གཏོར་མའི་རྣལ་འབྱོར་རྒྱས་པར་བསྟན་ནས་དེ་ལས་མདོར་བསྡུས་ཏེ་ཉམས་སུ་ལེན་པར་
འདོད་པས། གཏོར་མ་མངོན་བྱང་ལྔ་ལས་བསྐྱེད་པ་སོགས་གོང་བཞིན་བྱིན་གྱིས་བརླབས། གཏོར་
མགྲོན་བསྐྱེད་པ་ནི། གཏོར་མའི་སྟེང་དུ་ཨེ་ལས་ཆོས་འབྱུང་གྲུ་གསུམ་སུམ་བརྩེགས་ཀྱི་ནང་དུ་
པཾ་ལས་པདྨ་འདབ་མ་བརྒྱད་པ་རེ་རེ་བསམ། དེ་ནས་རང་གི་ཐུགས་ཀའི་ས་བོན་ལས་འོད་ཟེར་
འཕྲོས་པས་རང་བཞིན་གྱི་གནས་ནས་ཀྱེ་རྡོ་རྗེ་ལྷ་དགུའི་དཀྱིལ་འཁོར་ལ་འབྱུང་པོ་བརྒྱད་གསུམ་
ཉི་ཤུ་རྩ་བཞིའི་འཁོར་གྱིས་བསྐོར་བར་བསམ། དེ་རྣམས་སྐད་གཅིག་གིས་རང་རང་གི་གདན་ལ་
འཁོད་པར་བསམ། གཏོར་སྔགས་མན་གོང་དང་འདྲའོ། །འདི་ནི་གྲུབ་ཆེན་ཌོ་བྷི་པའི་དེ་ཉིད་
བཅུ་པའི་དགོངས་པ་ཡིན་ནོ། །དེ་ལས་ཀྱང་བསྡུས་པར་འདོད་ན་གཏོར་མ་སྔགས་དང་ཕྱག་རྒྱ་
247

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
ཙམ་གྱིས་བྱིན་གྱིས་བརླབས། མགྲོན་བསྐྱེད་པ་གོང་དང་འདྲ། གཏོར་སྔགས་ལ། ༀ་བྷ་ག་ཝན་
མ་ཧཱ་ཀ་རུ་ཎི་ཀ་ཧེ་བཛྲ་ས་པ་རི་ཝཱ་རའི་རྗེས་སུ་ཨ་ཀཱ་རོ་བཏགས་ཏེ་འབུལ་ཕྱི་ནང་གི་མཆོད་ནས།
ལྷའི་ཚོགས་རྣམས་མ་ལུས་དང༌། མན་བརྗོད། འདི་ནི་རྗེ་བཙུན་ག་ཡ་དྷ་ར་ནས་བརྒྱུད་དེ་རྗེ་
བཙུན་ས་སྐྱ་པ་ཡབ་སྲས་རྣམས་ཀྱི་མན་ངག་གི་བརྒྱུད་པ་ལས་བྱུང་ངོ་། །
བཞི་པ་ཁ་ཟས་ཀྱི་རྣལ་འབྱོར་ནི། རྩ་རྒྱུད་ལས། བཟའ་དང་བཏུང་དང་བླུགས་པ་དང༌། །
ཞེས་གསུངས་ཏེ། དེ་ལ་རྒྱས་འབྲིང་བསྡུས་གསུམ་ལས། དང་པོ་ནི། ཁ་ཟས་རྣམས་མངོན་བྱང་
ལྔ༌ལས༌གོང་ལྟར་བྱིན༌གྱིས་བརླབས། དེ་ནས་རང་ཉིད་ཡི་དམ་གྱི་ལྷར་གསལ་བའི་ཁ་ཐབ་ཁུང༌།
ལག་པ་གཉིས་དགང་གཟར་དགང་བླུགས། བཤང་སྒོར་རླུང་གི་དཀྱིལ་འཁོར། ལྟེ་བར་གཏུམ་
མོའི་ཨ་ཐུང་གསལ་བཏབ། དེ་ནས་བཤང་སྒོའི་རླུང་གཡོས་ཏེ་ལྟེ་བའི་ཨ་ཐུང་མེར་འབར་བས།
ལུས་ཀྱི་ནང་ཐམས་ཅད་མེར་འབར་བའི་ཁྲོད་དུ་ལྟེ་བར་འབྱུང་པོ་ཉེར་བཞི་དང་རང་གི་དགོས་ཀྱི་
ཆོས་སྐྱོང་རྣམས་དང༌། སྙིང་ཁར་པདྨ་འདབ་མ་བརྒྱད་པའི་དབུས་སུ་ཧཱུྃ་ཙམ་ལས་ཀྱེ་རྡོ་རྗེ་ལྷ་
དགུའི་དཀྱིལ་འཁོར་གསལ་བཏབ། དེ་ནས་བཟའ་བའི་ཚེ་ཁ་ཟས་བདུད་རྩིར་བསམ་ནས་ཕུལ་
བས། ཕུད་ཀྱེ་རྡོ་རྗེ་ལྷ་དགུའི་དཀྱིལ་འཁོར་རྣམས་ཀྱིས་གསོལ་ཞིང༌། ལྷག་མ་འོག་གི་འཇིག་
རྟེན་པ་རྣམས་ཀྱིས་གསོལ་བས། དེ་རྣམས་ཀྱི་ཐུགས་ཟག་མེད་བདེ་ཆེན་གྱི་ཡེ་ཤེས་ཀྱིས་མཉེས་
ནས་བདག་དང་སེམས་ཅན་ཐམས་ཅད་ལ་མཆོག་ཐུན་མོང་གི་དངོས་གྲུབ་ཐམས་ཅད་སྩོལ་བར་
བསམ་མོ། །གཉིས་པ་འབྲིང་པོ་ནི། ཨོཾ་ཨཱཿཧཱུྃ་གི་སྔགས་དང༌། ཕྱག་རྒྱ་དང༌། དམིགས་པ་དང་
བཅས་པས་ཁ་ཟས་རྣམས་ཤ་ལྔ་བདུད་རྩི་ལྔ་ཡེ་ཤེས་ལྔར་རོ་གཅིག་ཏུ་འདྲེས་པས་ཡེ་ཤེས་ཀྱི་
བདུད་རྩིས་རང་བཞིན་དུ་གྱུར་པར་བསམ་མོ། །དེ་ནས་རང་ཉིད་ཡི་དམ་དུ་གསལ་བའི་ཐུགས་
ཀར་ཀྱེ་རྡོ་རྗེ་ལྷ་དགུའི་དཀྱིལ་འཁོར་སྐད་ཅིག་གིས་གསལ་བཏབ་ལ་མཆོད་པར་བསམ་མོ། །
གསུམ་པ་བསྡུས་པ་ནི།
གཡོན་པའི་མཐེབ་སྲིན་གྱིས་ཁ་ཟས་ལ་རེག་ནས་འབྲུ་གསུམ་བརྗོད་
པས། སྐད་གཅིག་གི་ཡེ་ཤེས་ཀྱི་བདུད་རྩིས་རང་བཞིན་དུ་གྱུར་པར་བསམས་ལ། རང་གི་ཐུགས་
248

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
ཀར་འཇིག་རྟེན་དང་འཇིག་རྟེན་ལས་འདས་པའི་མགྲོན་ཐམས་ཅད་ཀྱི་ངོ་བོ་ཧཱུྃ་ཡིག་སྔོན་པོ་དེ་
ལ་ཕུལ་བས། དེ་གཟི་བརྗིད་ཆེས་ཆེར་འབར་བར་བསམ་ཞིང་ལོངས་སྤྱོད་ཅིང་རོལ་ལོ།།དེ་ལྟར་
ཁ་ཟས་ཀྱི་རྣལ་འབྱོར་གང་ཡང་རུང་བ་ཉམས་སུ་བླངས༌པས༌ནང༌གི༌གཏོར་མར་འགྱུར་ཞིང༌། སྦྱིན་
བསྲེག་དུ་ཡང་འགྱུར་བ་ཡིན་ནོ། །ཕན་ཡོན་ནི་རྒྱལ་བའི་དཀྱིལ་འཁོར་རབ་འབྱམས་མཆོད་པར་
འགྱུར་བ་དང༌། རང་ཉིད་ཀྱི་བསོད་ནམས་ཀྱི་ཚོགས་ཡོངས་སུ་འཕེལ་ཞིང༌། སྦྱིན་བདག་སོགས་
ཀྱི་ཡོན་ཡོངས་སུ་སྦྱོང་བར་འགྱུར་བ་དང༌། བདག་ཉིད་ལ་བུ་ལོན་དུ་མི་འགྱུར་ཞིང་བྱང་ཆུབ་སྒྲུབ་
པའི་གྲོགས་སུ་འགྱུར་བ་ཡིན་ནོ། །སྦྱང་གཞི་མ་དག་པའི་ཐ་མལ་པའི་ཁ་ཟས། ཟ་བ་པོ། ཟ་བའི་
ཚུལ་རྣམས་སྦྱོང་བྱེད་ཁ་ཟས་ཀྱི་རྣལ་འབྱོར་དུ་སྒྱུར་ནས་ཉམས་སུ་ལེན་པ་ཡིན་ནོ། །
ལྔ་པ་རྗེས་ཆགས་ཀྱི་རྣལ་འབྱོར་ནི། ཁྱིམ་པའི་ཕྱོགས་ཀྱི་རྡོ་རྗེ་འཛིན་པ་རྣམས་ཀྱིས་གཙོ་
ཆེར་ཉམས་སུ་ལེན་པ་ཡིན་ལ། དེ་ཡང་རང་དང་ཕྱག་རྒྱ་གཉིས་ཀ་ཀྱེ་རྡོ་རྗེ་ཡབ་ཡུམ་དུ་གསལ་
གདབ་པ་ནི་ལྷའི་འདུ་ཤེས། མཁའ་གསང་དང་གནས་གསུམ་བྱིན་གྱིས་བརླབས་པ་ནི་སྔགས་
ཀྱི་འདུ་ཤེས། ཐབས་འདི་ལ་བརྟེན་ནས་ཡི་དམ་གྱི་ལྷ་ལ་མཆོད་པ་བྱ་སྙམ་པའམ་བདེ་ཆེན་གྱི་
ཡེ་ཤེས་ཁྱད་པར་ཅན་མངོན་དུ་བྱེད་སྙམ་པ་ཆོས་ཀྱི་འདུ་ཤེས་ཏེ། འདུ་ཤེས་གསུམ་ལྡན་གྱི་སྒོ་
ནས་ཐབས་ཤེས་སྙོམས་པར་འཇུག་པའོ།ཕན་ཡོན་ནི། དེ་ཉིད་འདུས་པ་ལས། འདོད་ཆགས་
ལྟ་བུའི་བདེ་བ་མེད། །བདེ་བས་སངས་རྒྱས་རྣམས་ལ་འབུལ། །ཞེས་གསུངས་པ་ལྟར་ཐ་མལ་གྱི་
འཁྲིག་པ་བྱང་ཆུབ་ཀྱི་ལམ་ལ་བསྒྱུར་བའོ། །
དྲུག་པ་ཉལ་བའི་རྣལ་འབྱོར་ལ། རང་བཞིན་ལྷན་སྐྱེས་སྟོང་པའི་ངང་ལ་ཉལ་བ་དང༌། ཞུ་
བདེ་ལྷན་སྐྱེས་བདེ་བའི་ངང་དུ་ཉལ་བ་གཉིས་དང་པོ་ནི། སྔར་དཀྱིལ་འཁོར་མ་བསྡུས་ན་རང་
གི་ཐུགས་ཀའི་ས་བོན་ལས་འོད་ཟེར་འཕྲོས་པས་སྣོད་བཅུད་ཐམས་ཅད་སྲུང་བའི་འཁོར་ལོ་ལ་
བསྡུ། དེ་ནས་རིམ་བཞིན་གཙོ་བོ་ཡབ་ཡུམ་ལ་བསྡུ། དེ་ཡང་ཡུམ་ཡབ་ལ། དེ་སྙིང་ཁའི་ཧཱུྃ་ལ།
ཧཱུྃ་ཡང་ཞབས་ཀྱུ་ལ། དེ་ཁོག་པ་ལ། དེ་མགོ་བོ་ལ། དེ་ཟླ་ཚེས་ལ། དེ་ཐིག་ལེ་ལ། དེ་ནཱ་ད་ལ།
249

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
དེ་ནམ་མཁའ་ལ་འཇའ་ཡལ་བ་ལྟར་བརྗོད་པའི་མཐའ་ཐམས་ཅད་དང་བྲལ་བའི་ངང་ལ་སེམས་
གཏད་དེ་ཉལ་ལོ། །
གཉིས་པ་ནི་སྣོད་བཅུད་ཐམས་ཅད་སྲུང་བའི་འཁོར་ལོ་ལ་བསྡུ། སྲུང་འཁོར་དང༌། གཞལ་
ཡས་ཁང་མི་བསྡུ་བར་བཞག །ལྷ་མོ་བརྒྱད་ཞལ་བརྒྱད་ལ་ཐིམ། དེ་ནས་རང་ཉིད་དཀྱིལ་འཁོར་
གྱི་དབུས་སུ་ཀྱེ་རྡོ་རྗེ་ཡབ་ཡུམ་སྙོམས་པར་ཞུགས་པས་རྗེས་ཆགས་ཀྱི་མེས་ཕུང་ཁམས་སྐྱེ་མཆེད་
ཐམས་ཅད་འོད་དུ་ཞུ་ནས་ངོ་བོ་བདེ་སྟོང་གཉིས་སུ་མེད་པའི་ཡེ་ཤེས། རྣམ་པ་ཐིག་ལེ་སྔོ་སྐྱ་མཐེ་
བོང་ཙམ་ལ་སེམས་གཏད་དེ་ཉལ་ལོ། །ཕན་ཡོན་ནི་ཐ་མལ་པའི་གཉིད་ཀྱིས་བརྗི་བར་མི་ནུས་
ཤིང་འོད་གསལ་གྱི་ཏིང་ངེ་འཛིན་སྐྱེ་བར་འགྱུར་རོ༎
ཞར་བྱུང་སྦྱང་གཞི་སྦྱོང་བྱེད་ངོ་སྤྲོད་པ་ནི། སྦྱང་གཞི་མ་དག་པའི་ཐ་མལ་པའི་གཉིད། གཉིད་
ལོག་པ་པོ། ལོག་པའི་ཚུལ་རྣམས་སྦྱོང་བྱེད་ཉལ་བའི་རྣལ་འབྱོར་དུ་བསྒྱུར་སྟེ་ཉམས་སུ་བླངས་
པས། སྦྱང་འབྲས་བདེ་ཆེན་གྱི་ཡེ་ཤེས་མངོན་དུ་བྱེད་པར་འགྱུར་རོ།།
བདུན་པ་ལྡང་བའི་རྣལ་འབྱོར་ནི། ཉལ་ལུགས་གཉིས་བྱུང་བ་དང་རྗེས་སུ་མཐུན་པར་ལྡང་
ལུགས་གཉིས་འབྱུང་བ་ལས། དང་པོ་ནི། མདང་ནུབ་མོ་རང་བཞིན་ལྷན་སྐྱེས་ཀྱིས་ངང་ལ་ཉལ་
ན༑ ཐོ་རངས་ནམ་གྱི་བརྒྱད་ཆ་ཙམ་ལུས་པ་ན། ལྡང་བའི་ཚེ་འོད་གསལ་གྱི་ངང་ནས་ཆུ་ལས་ཆུ་
བུར་རྡོལ་བ་བཞིན། ཟབ་གསལ་གཉིས་མེད་དམ་སྣང་སྟོང་དབྱེར་མེད་ཀྱི་ཀྱེ་རྡོ་རྗེ་ཡབ་ཡུམ་ནམ་
མཁའ་ལ་འཇའ་ཤར་བ་བཞིན་ལངས་པར་བསམ་མོ། །
གཉིས་པ་ཞུ་བདེ་ལྷན་སྐྱེས་ཀྱི་ངང་ལ་ཉལ་ན། ལྡང་བའི་ཚེ་རང་བཞིན་གྱི་གནས་ནས་ལྷ་
མོ་པུཀྐ་སི་ལ་སོགས་པ་མཚམས་བཞིའི་ལྷ་མོ་བཞིས། རྗེ་བཙུན་སྙིང་རྗེའི་ཡིད་བཞེངས་ཤིག་
ཅེས་སོགས་ཀྱི་གླུས་བསྐུལ་བས་རང་ཉིད་ཐིག་ལེ་ལས་ཧཱུཾ་དང་ཨཾ་གཉིས་སུ་གྱུར་པ་ལས་རྗེ་བཙུན་
ཡབ་ཡུམ་གྱི་སྐུར་བཞེངས་པར་བསམ། དེ་ནས་སྲོད་ཐུན་གྱི་འཕྲོ་ཐུན་བྱིན་གྱིས་བརླབས་པའི་
ཕྱིར་རྡོ་རྗེའི་གླུ་སོགས་ཀྱི་ཀླུས་བསྐུལ་བས་རང་ཉིད་ཐིག་ལེ་ལས་ཧཱུྃ་དང་ཨཾ་གཉིས་སུ་གྱུར་པ་ལས་
250

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སུམ་ཅུ་པ།
རྗེ་བཙུན་ཡབ་ཡུམ་གྱི་སྐུར་བཞེངས་པར་བསམ། དེ་ནས་སྲོད་ཐུན་གྱི་འཕྲོ་ཐུན་བྱིན་གྱིས་བརླབས་
པའི་ཕྱིར་རྡོ་རྗེའི་གླུ་བླངས་པ་དང༌། བཀྲ་ཤིས་ཀྱི་དགོས་པ་བསྐྱེད་པ་དང༌། སྨོན་ལམ་ལ་སོགས་
པ་བྱའོ། །དགོས་པ་ནི་ཐ་མལ་གྱི་རྣམ་རྟོག་ལས་བློ་ལྡོག་པ་དང༌། བར་ཆད་བགེགས་ལས་གྲོལ་
བ་དང༌། ལྷའི་ལྷ་ལ་ཚོགས་བསགས་པས་ཚོགས་མྱུར་དུ་རྫོགས་པའི་དགོས་པ་ཡོད་དོ། །སྦྱང་
གཞི་མ་དག་པའི་ཐ་མལ་པའི་ལྡང་བ། ལྡང་བ་པོ། ལྡང་བའི་ཚུལ་རྣམས་སྦྱོང་བྱེད་ལྡང་བའི་རྣལ་
འབྱོར་འདིར་བསྒྱུར་ནས་ཉམས་སུ་ལེན་པ་ཡིན་ནོ།།
བརྒྱད་པ་ཁྲུས་ཀྱི་རྣལ་འབྱོར་ནི། ཐོ་རངས་བསམ་གཏན་གྱི་གྲོགས་སུ་འགྲོ་ན་ཁྲུས་བྱ་བའམ་
དུས་གཞན་དུའང་རུང་སྟེ། དེའི་ཚེ་རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས་གདན་
གསུམ་ཚང་པའི་དབང་ལྷ་མདུན་གྱི་ནམ་མཁར་སྤྱན་དྲངས། མཆོད་བསྟོད་གསོལ་བ་གདབ་པ་
སོགས་དབང་ལེན་པའི་སྐབས་སུ་བཤད་པ་ལྟར་བྱ། དེ་ནས་དབང་གི་ལྷ་རིགས་ལྔའི་ཟག་མེད་
ཀྱི་བདུད་རྩིས་གང་བའི་བུམ་པའི་ཆུས་སྤྱི་བོ་ནས་དབང་བསྐུར། སྨིན་མཚམས་ཡན་ཆད་གང་
བས་བུམ་པའི་དབང་ལ་སོགས་དབང་བཞི་ཐོབ་པར་བསམ་ཞིང༌། ངག་ཏུ་ཧེ་རུ་ཀའི་ཡིག་བརྒྱ་
ཟླ་ཞིང་ཁྲུས་བྱའོ། །དགོས་པ་ནི་བསམ་གཏན་གྱི་ཡན་ལག་ཆ་ཚང་པར་བྱ་བའི་ཕྱིར་དང༌།
ཉིན་
ཞག་གཅིག་གི་རྩ་བ་དང་ཡན་ལག་གི་དམ་ཚིག་ཉམས་པའི་ཉེས་པ་ཐམས་ཅད་འདག་པའོ། །སྦྱང་
གཞི་མ་དག་པའི་ཁྲུས༌དང༌། ཁྲུས་བྱེད་པ་པོ། ཁྲུས་བྱེད་པའི་ཚུལ་རྣམས། སྦྱོང་བྱེད་ཁྲུས་ཀྱི་རྣལ་
འབྱོར་དུ་བསྒྱུར་ནས་ཉམས་སུ་ལེན་པ་ཡིན་ནོ།།
དགུ་པ་སྤྱོད་ལམ་གྱི་རྣལ་འབྱོར་ལ། གང་གི་བྱེད་པའི་རྣལ་འབྱོར་དང༌། ཇི་ལྟར་བྱ་བའི་
རྣལ་འབྱོར་གཉིས། དང་པོ་ནི། རྩ་རྒྱུད་ལས། ལངས་ཏེ་ལྷའི་གཟུགས་སུ་བཞག་གོ།ཞེས་གསུངས་
པ་ལྟར། རིམ་གཉིས་མཉམ་བཞག་གི་རྣལ་འབྱོར་ལས་ལངས་ཏེ། སྣང་སྟོང་དབྱེར་མེད་ཀྱི་ཀྱེ་རྡོ་
རྗེའི་རང་བཞིན་དུ་ཤེས་པར་བྱས་ནས་ལོངས་སྤྱོད་པ་དང་ང་རྒྱལ་དང་མི་འབྲལ་བར་བྱའོ། །
གཉིས་པ་ལ་བསྡུས༌པ༌དང༌རྒྱས༌པ་གཉིས། དང་པོ་ནི་གསང་བ་འདུས་པ་ལས། རང་ཉིད་
251

དཔལ་ཀྱེ་རྡོ་རྗེའི་ཕྱི་ནང་གི་བསྐྱེད་རིམ་གྱི་རྣམ་པར་བཤད་པ་དགེ་ལེགས་ནོར་བུའི་ཕྲེང་བ་གསང་སྔགས་མཛེས་རྒྱན།
ལྷག་པའི་ལྷར་སྦྱོར་བས། །བདག་དང་གཞན་ལ་མཆོད་པར་གྱིས། །ཞེས་གསུངས་པ་ལྟར། ཇི་ལྟར་
སྣང་བའི་དངོས་པོ་ཐམས་ཅད་ཀྱེ་རྡོ་རྗེའི་རང་བཞིན་དུ་ཤེས་པར་བྱས་ནས་ལོངས་སྤྱོད་པའོ། །
གཉིས་པ་ནི། ཕུང་ཁམས་སྐྱེ་མཆེད་ཀྱི་དབྱིབས་མཐའ་ཡས་པ་ཤེས་པར་བྱས་ནས། ཕྱིའི་ཡུལ་
དྲུག་གཽ་རཱི་ལ་སོགས་པའི་ལྷ་མོ་དྲུག་དང༌། ནང་གི་རྣམ་པར་ཤེས་པ་དྲུག་གཏི་མུག་རྡོ་རྗེ་མ་ལ་
།དེ་ལས་
སོགས་པ་དྲུག་ཏུ་ཤེས་པར་བྱས་ནས་ལྷ་ལ་ལྷ་ཐིམ་པའི་ཚུལ་གྱིས་ལོངས་སྤྱོད་པའོ།
རྒྱས་པར་སྤྲོ་ན་དམ་པ་རིགས་བརྒྱ་ནས་གྲངས་མེད་པའི་བར་ཤེས་པར་བྱས་ནས།
སྦྱོང་བྱེད་ལེགས་པར་ངོ་སྤྲོད་དེ་ཉམས་སུ་བླང་བའོ